EkBass/fiwiki-20250220-pages-articles huggingface dataset:
Alex Wolff

Alexander Draper "Alex" Wolff (s. 1. marraskuuta 1997 Manhattan, New York, New York) on yhdysvaltalainen näyttelijä, ohjaaja, käsikirjoittaja ja muusikko. Hän on näytellyt muun muassa elokuvissa Jumanji: Welcome to the Jungle (2017), Hereditary – pahan perintö (2018), Human Capital (2019) ja Jumanji: The Next Level (2019) sekä pääroolia Nickelodeon-sarjassa The Naked Brothers Band (2007–2009). == Filmografia == Elokuvat Vuosi Suomenkielinen nimi Alkuperäinen nimi Rooli 2005 The Naked Brothers Band: The Movie Alex 2011 Kukkulan tyttö, sataman poika Coquelicot-zaka kara (コクリコ坂から) Riku Matsuzaki (ääni; englanninkielisessä versiossa) The Sitter Clayton 2013 A Birder's Guide to Everything Timmy Barsky HairBrained Eli Pettifog 2015 Coming Through the Rye Jamie Schwartz 2016 Kreikkalainen naimakauppa 2 My Big Fat Greek Wedding 2 Bennett The Standoff Zane Ajojahti Patriots Day Dzhokhar Tsarnaev 2017 Thoroughbreds juhlavieras The House of Tomorrow Jared Whitcomb My Friend Dahmer John 'Derf' Backderf Jumanji: Welcome to the Jungle Spencer Gilpin 2018 Hereditary – pahan perintö Hereditary Peter Dude Noah Stella's Last Weekend Oliver 2019 The Cat and the Moon Nick Castle in the Ground Henry Bad Education Nick Fleischman Human Capital Ian Jumanji: The Next Level Spencer Gilpin 2021 Pig Amir Old Trent 2023 Oppenheimer Luis Walter Alvarez 2024 Hiljainen paikka: Päivä yksi Quiet Place: Day One Reuben Televisioelokuvat Vuosi Suomenkielinen nimi Alkuperäinen nimi Rooli 2009 Mr. Troop Mom näyttäytymisosa 2017 Crash & Burn Gabriel Televisiosarjat Vuosi Suomenkielinen nimi Alkuperäinen nimi Rooli Jakson nimi 2007 - 2009 The Naked Brothers Band Alex / Theo lukuisia 2009 Monk Brian Willis Mr. Monk Goes Camping 2010 Terapiassa In Treatment Max Weston lukuisia 2016 Divorce Cole Weekend Plans Christmas 2017 Red Oaks johtaja Summer in the City == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset muusikot Luokka:Vuonna 1997 syntyneet Luokka:Elävät henkilöt
Tammenjalosoukko

Tammenjalosoukko (Agrilus sulcicollis) on jalokuoriaisten (Buprestidae) heimoon ja jalosoukkojen (Agrilus) sukuun kuuluva kovakuoriaislaji. Tammenjalosoukon tieteellinen lajinimi sulcicollis tulee latinan kielen sanoista sulcus (”ura”) ja collum (”niska”). Se on tavallisesti 6–8,5 millimetrin mittainen. Kuori on yleensä väritykseltään vihreä, kullanvihreä tai sinivihreä. Sen tuntosarvet ovat sisäpinnaltaan sahamaisen muotoisia. Lajin levinneisyys kattaa alueita Länsi-Euroopasta aina Kaukasukselle ja Pohjois-Euroopan eteläosista Italiaan asti. Suomessa laji on vakiintunut, mutta hyvin harvinainen, eläen pääosin maan lounaisosassa ja luokitellaan alueellisesti silmälläpidettäväksi lajiksi. Tammenjalosoukko lisääntyy tammen paksuissakin oksissa. Toukan kehitys kestää noin yhden vuoden. Aikuisia yksilöitä voi havaita kesäkuun puolivälistä heinäkuuhun asti. == Lähteet == == Aiheesta muualla == *Laji.fi: Tammenjalosoukko (Agrilus sulcicollis) *ITIS: Agrilus sulcicollis *UniProt: Taxonomy - Agrilus sulcicollis *Global Biodiversity Information Facility (GBIF): Agrilus sulcicollis *Iowa State University, Bug Guide: Species Agrilus sulcicollis - European Oak Borer * Centre for Agriculture and Biosciences International (CABI): Agrilus sulcicollis Luokka:Jalosoukot
The Marriage of Heaven and Hell Part I

The Marriage of Heaven and Hell Part I on Virgin Steelen kuudes studioalbumi, joka julkaistiin 23. tammikuuta 1995. == Kappaleet == # # # # # # # # # # # # # == Kokoonpano == * David DeFeis – laulu, kosketinsoitin * Ed Pursino – kitara, basso * Joey Ayvazian – rummut == Aiheesta muualla == * * Luokka:Vuoden 1995 albumit Luokka:Virgin Steelen albumit
Tallium(I)nitraatti

Tallium(I)nitraatti (TlNO3) on tallium- ja nitraatti-ionien muodostama epäorgaaninen ioniyhdiste. Sitä voidaan käyttää muiden talliumyhdisteiden valmistukseen. ==Ominaisuudet, valmistus ja käyttö== Huoneenlämpötilassa tallium(I)nitraatti on väritöntä kiteistä ainetta. Se liukenee hyvin veteen ja liukoisuus kasvaa lämpötilan kasvaessa. Yhdiste on nitraateille tyypillisesti voimakas hapetin. Kuumennettaessa tallium(I)nitraattia yli 800 °C:n lämpötilaan hajoaa se tallium(I)oksidiksi ja typen oksideiksi. Aine on muiden talliumyhdisteiden tavoin erittäin myrkyllistä. Tallium(I)nitraatti voidaan hapettaa tallium(III)nitraatiksi. Tallium(I)nitraattia valmistetaan liuottamalla talliumia laimeaan typpihappoon. :2 Tl + 2 HNO3 → 2 TlNO3 \+ H2 Yhdistettä käytetään tallium(III)nitraatin ja tallium(III)oksidin valmistukseen sekä analyyttisen kemian reagenssina. ==Lähteet== Luokka:Nitraatit Luokka:Talliumyhdisteet
Notkosammakonsammal

Notkosammakonsammal eli kalkkiritvasammal (Hygroamblystegium varium) on ritvasammalten (Amblystegiaceae) heimoon ja sammakonsammalten (Hygroamblystegium) sukuun kuuluva lehtisammallaji. Sen lehdet ovat kahden millimetrin mittaisia ja 0,75 millimetriä leveitä. Lajia tavataan jokien ja purojen lähistöillä. Tylppälehtisenä se elää yleensä veden alla puiden juurilla tai purokivissä. Terävälehtiset yksilöt taas voivat kasvaa monenlaisilla paikoilla. Notkosammakonsammal on levinnyt Suomen eliömaakunnissa alueella Ahvenanmaasta Pohjois-Savoon ja Kainuusta Sompion Lappiin. Maailmanlaajuisesti sen levinneisyysalue kattaa Euroopan, Kaukasuksen sekä Pohjois- ja Etelä-Amerikan. == Lähteet == Luokka:Ritvasammalet (heimo)
Margareta Melin

Anna Margareta Melin, os. Giertz (s. 23. heinäkuuta 1935 Tukholma, Ruotsi) on ruotsalainen kirjailija ja virsirunoilija. == Elämänvaiheet ja työ == Melin on kotoisin tukholmalaisesta lääkäriperheestä. Hän opiskeli teologiaa Upsalassa 1955-60 ja on toiminut retriittiohjaajana, luennoitsijana, keskustelijana ja menotorina. Hän on asunut Jönköpingissä vuodesta 1967. Keskeinen paikka hänen toiminnalleen on ollut Wettershusin retriittikartano Jönköpingin lähellä, jonka hallituksen jäsenenä hän on toiminut 25 vuotta ja johtanut siellä useita hiljaisuuden retriittejä. Melin on julkaissut useita kirjoja, ja niiden aiheet kuvaavat eri vaiheita elämässä. Keskeisiä aiheita ovat eksistentiaaliset kysymykset, dialogi toisten kanssa. Hän on kirjoittanut paljon rukouksia, mietiskelytekstejä ja hänen lastenlaulujaan on julkaistu äänitteinä. Hän on myös kirjoittanut virsiä ja lyhyitä rukouslauluja, joita on julkaistu laulukokoelma ”Kärnord”. Kirjassa on oma rukouslaulu kirkkovuoden jokaista viikkoa varten. Ruotsin kirkon vuoden 1986 virsikirjassa on kuusi hänen kirjoittamaansa virttä, monet niistä lastenvirsien osastossa, Lars-Åke Lundbergin säveltäminä. Tunnetuin hänen kirjottamista lastenlauluista on ”Vi sätter oss i ringen”. Melin on kirjoittanut virsiä tietoisesti myös naisnäkökulmasta. Joissakin hänen virsissään Jumalaa kuvataan samalla tavalla kuin äiti suojelee ja huolehtii lapsestaan. == Melinin kirjoja ja äänitteitä (Valikoima) == * Barn och bön 1971,1996 * Jag vill tala med Gud (1971) * Vi sätter oss i ringen (LP-levy,1972) * Bejaka sig själv (1974) * Vilja och Frihet (1977) * Den inre källan (1985) * Vara den jag är (1988), * Kärnord (1995) * Vindens barn (CD-levy 1996) * Vindens barn (1996) == Melinin kirjoittamat virret Ruotsin kirkon virsikirjassa== * 549 Oi Herra, murhe painaa / Min Gud, jag är bedrövad 1980 (Suom. Anna-Maija Raittila 1999, säv. Walesista 1865) * 605 Koti Jumalan on kirkkauden maa / Gud bor i ett ljus 1969 (Suom. Anna-Mari Kaskinen 1995, säv. Lars Åke Lundberg 1970) * 607 Taas turvaan tulla saan ( Jag är hos dig, min Gud, som barnet 1969 (Suom. Pekka Kivekäs 1998, säv. Lars Åke Lundberg 1970) * 608 Me istuudumme piiriin / Vi sätter oss i ringen 1969 (Suom. Anna-Mari Kaskinen 1995, säv. Lars Åke Lundberg 1970) * 609 Maan päällä adventin aikaan / Advent är mörker och kyla 1969 (Suom. Anna-Maija Raittila 1997, säv. Lars Åke Lundberg 1970) * 612 Hän ylös nousi, hurraa / Uppstånden har Jesus, hurra 1971 (Suom. Anna-Mari Kaskinen 1997, säv. Lars Åke Lundberg 1972) == Lähteet == == Aiheesta muualla == * Melinin kotisivu Luokka:Ruotsalaiset virsirunoilijat Luokka:Ruotsalaiset kirjailijat Luokka:Vuonna 1935 syntyneet Luokka:Elävät henkilöt
Leopold Anton von Firmian

Leopold Anton von Firmian (1679–1744), kreivi, oli itävaltalainen pappi, vuodesta 1727 Salzburgin arkkipiispa. Hän oli kuuluisa siitä vainosta, jota hän harjoitti hiippakuntansa protestantteja vastaan. Kanslerinsa Christian von Rällin neuvosta hän nimittäin talvella 1731–1732 karkotti yli 20 000 protestanttia Salzburgin hiippakunnasta samalla koettaen hyvällä ja pahalla päästä käsiksi lähtijöiden omaisuuteen.Firmian, Leopold Anton von, Tietosanakirja osa 2, palsta 1095, Tietosanakirja Osakeyhtiö 1909 == Lähteet == ==Aiheesta muualla== Luokka:Katoliset piispat Luokka:Itävaltalaiset papit Luokka:Salzburgin historia Luokka:Vuonna 1679 syntyneet Luokka:Vuonna 1744 kuolleet
Johann Fischart

Johann Fischart (1547 tai 1548 – 1590Fischa(e)rt (Fischer, Mentzer), Johann, Deutsche Biographie, viitattu 25.3.2020 ) oli saksalainen satiirikko. Fischart sai huolellisen kasvatuksen ja valmistui 1574 Baselin yliopistosta lakitieteen tohtoriksi. Hänen pääteoksensa syntyivät 1575–1581, jolloin hän suurimmaksi osaksi asui Strassburgissa lankonsa Jobinin avustajana. Fischart oli isänmaallinen ja tunsi hämmästyttävän hyvin 1500-luvun Saksan oloja. Runoilijana Fischartille on luonteenomaista taitava kielenkäytäntö, mutta häneltä puuttuu makua. Hänen teoksistaan mainittakoon Eulenspiegel Reimensweiss, tunnettu kansankirja runomuotoon puettuna; hullunkurinen runoelma Flöhhatz, Weibertratz (1573), missä kuvataan kirpun riita-asiaa naisten kanssa; Das Glückhafft Schiff von Zürich (1576).Fischart, Johann, Tietosanakirja osa 2, palsta 1096, Tietosanakirja Osakeyhtiö 1909 Fischart sepitti useita oivallisia lyhyitä runoja, joiden osatarkoitus oli liittyä selityksinä puupiirroksiin, kuten "Lob der Laute", "Ermahnung an die lieben Teutschen" ynnä muita. Satiirissa Aller Practick Grossmutter Fischart ivaa kalenterintekijöitä ja ennustajia. Fischartin pääteos on nimeltään Affentheurlich Naupengeheurliche Geschichtklitterung (1575), osaksi suoranainen, paikoittain virheellinen käännös Rabelais’n Gargantua-teoksesta. Siinä on Fischartilla muun muassa tilaisuus ivata aikansa vikoja. Fischartin teosten julkaisemisen aloitti vapaaherra Karl Hartwig Gregor von Meusebach, jolla oli runsas Fischart-kirjasto. Von Meusebachin kirjasto liitettiin sittemmin Kuninkaallisen kirjaston (nyk. Staatsbibliothek zu Berlin) kokoelmiin. Fischartin runoteokset julkaisi Hermann Kurz 1866–1868. Das glückhafte Schiff von Zürich.jpg|Das Glückhafft Schiff von Zürich Geschichtsklitterung 1590.jpg|Affentheurlich Naupengeheurliche Geschichtklitterung ==Huomautuksia== == Lähteet == ==Aiheesta muualla== Luokka:Saksalaiset kirjailijat Luokka:1540-luvulla syntyneet Luokka:Vuonna 1591 kuolleet
Honor 2

Honor 2 on Huawein marraskuussa 2012 julkaisema matkapuhelin, joka kuitenkin esiteltiin jo lokakuussa 2012. Siinä on yksi kahdeksan megapikselin kamera takakamerana. Siinä on 2 230 milliampeeritunnin irrotettava litiumioniakku ja 4,5 tuuman näyttö yli 16 miljoonalla värillä. Siinä on micro-USB-liitäntä. == Ominaisuuksia == Puhelin julkaistiin Android 4 Ice Cream Sandwich- käyttöjärjestelmällä. Siinä on kahdeksan megapikselin takakamera ja 1,3 megapikselin etukamera. Puhelimelle luvataan 541 tunnin akunkestoa valmiustilassa ja kolmetoista tuntia puheaikaa. Siinä on 8 gigatavua tallennustilaa ja kaksi gigatavua RAM-muistia eli keskusmuistia. Tallennustilaa voi laajentaa microSDHC-kortilla. == Lähteet == Luokka:Huawein matkapuhelimet
Etelä-Savon kauppakamari

Etelä-Savon kauppakamari on merkittävä alueellinen vaikuttaja ja yritysten edunvalvoja, jonka toiminta-alueena on Etelä-Savon maakunta. Etelä-Savon kauppakamarin alaisuudessa toimivat kauppakamariosastot Mikkelissä, Pieksämäellä ja Savonlinnassa. Kauppakamarin tärkeimpänä tehtävänä on edistää yritysten toimintaa ja kasvua alueella. Jäsenistön tarpeet määrittävät vaikuttamisen kohteet ja painopisteet. == Toiminta == Kauppakamari tarjoaa yrityksille palveluita, vaikuttamista, tietolähteitä, edunvalvontaa, verkostoja sekä koulutuksia. Kauppakamarit ovat alueellinen, valtakunnallinen ja globaali yhteistyöverkosto. Suomessa on 19 alueellista kauppakamaria, joiden kokoavana elimenä toimii Keskuskauppakamari. === Etelä-Savon kauppakamarin strategia === ==== Missio ==== Elinvoimainen Etelä-Savo - Yrityksille hyvä Etelä-Savo on kaikille hyvä Etelä-Savo. ==== Visio ==== Etelä-Savon kauppakamari on vahva vaikuttaja, haluttu kumppani, verkostojen rakentaja ja liikkeelle paneva voima. == Historia == * 1940 Mikkelin kauppakamariosasto perustettiin Kotkan kauppakamarin yhteyteen * 1954 Mikkelin kauppakamariosastosta Mikkelin kauppakamari * 1954 Savonlinnan kauppakamariosasto Mikkelin kauppakamarin yhteyteen * 1964 Pieksämäen paikallisvaliokunta perustettiin * 1977 Pieksämäen paikallisvaliokunnasta Pieksämäen kauppakamariosasto * 1998 Mikkelin kauppakamarista Etelä-Savon kauppakamari * 1998 Mikkelin kauppakamariosasto perustettiin Etelä-Savon kauppakamarin yhteyteen === Puheenjohtajat === Mikkelin kauppakamari (1954-1997) * 1951 - 1964 Ensio Häyrinen * 1965 - 1969 Eupo Komonen * 1970 - 1973 Matti Pylkkänen * 1974 Olavi Räsänen * 1975 - 1977 Esko Tikka * 1978 - 1979 Matti Toivakka * 1980 - 1982 Juhani Oinonen * 1983 - 1987 Heikki T. Kivijärvi * 1988 - 1989 Olli Kumela * 1990 - 1992 Heimo Heikkilä * 1993 - 1995 Jukka Tikka * 1996 - 1997 Martti Lappalainen Etelä-Savon kauppakamari (1998-) * 1998 - 2001 Paavo Sairanen * 2002-2004 Matti Lipsanen * 2005 - 2006 Leo Laukkanen * 2007 Kaj Lindh * 2008 - 2009 Esko Pitkänen * 2010 - 2012 Antero Asikainen * 2013 - 2014 Merja Auvinen * 2015 - 2017 Heikki Hämäläinen * 2018 - 2020 Antti Lipsanen *2021 - 2023 Jari Suomalainen *2024 - Mika Lemettinen === Toimitusjohtajat === * 1979 - 1983 Heikki Kosonen * 1983 - 1987 Ilkka Moilanen * 1987 - 1991 Jorma T. Hartikainen * 1991 - 1996 Aulis Levä * 1996 - 2018 Markku Kakriainen * 2007 vt. toimitusjohtaja Pia Behm * 2018 - Teppo Leinonen == Aiheesta muualla == *Etelä-Savon kauppakamarin verkkosivusto *Keskuskauppakamari Luokka:Etelä-Savo Luokka:Suomalaiset kauppakamarit Luokka:Elinkeinoelämän järjestöt
Gustav Fischer

Gustav Fischer viittaa seuraaviin henkilöihin: * Gustav Fischer (1845–1910), saksalainen kustantaja * Gustav Adolf Fischer (1848–1886), saksalainen sotilaslääkäri * Gustav Fischer (1915–1990), sveitsiläinen kouluratsastaja ja olympiamitalisti
Roberto Accornero

Roberto Accornero (9. maaliskuuta 1957 Ivrea) on italialainen näyttelijä. Hänen tunnettuja roolitöitään ovat muun muassa Angelo dell'Acquan rooli elokuvassa John XXIII: The Pope of Peace ja Capitano Aloisin rooli sarjassa Il maresciallo Rocca. ==Aiheesta muualla== * Luokka:Italialaiset näyttelijät Luokka:Vuonna 1957 syntyneet Luokka:Elävät henkilöt
Gustav Fischer (kustantaja)

Gustav Fischer (1845 Altona, Saksa – 1910 Jena, Saksa) oli saksalainen kustantaja, Gustav Fischer Verlagin perustaja. Hän otti 1878 Jenassa haltuunsa erään vanhan kustannusliikkeen, josta hänen johdollaan tuli suurimpia alallaan. Yrityksen pääaloiksi tulivat lääketiede, taloustiede, valtiotiede ja luonnontieteiden eri haarat.Fischer, Gustav, Tietosanakirja osa 2, palsta 1097, Tietosanakirja Osakeyhtiö 1909Fischer, Gustav Paul Danckert, Deutsche Biographie, viitattu 25.3.2020 == Lähteet == Luokka:Saksalaiset kustantajat Luokka:Vuonna 1845 syntyneet Luokka:Vuonna 1910 kuolleet
HesaÄijä

HesaÄijä, oikealta nimeltään Marios Kleovoulou (s. 1986 Kypros), on suomalainen laulaja ja rap-artisti. Hänellä on kreikkalainen isä ja suomalainen äiti. Hän asui nuoruutensa Raumalla, mutta asuu nykyään Espoossa. Hän on naimisissa ja pariskunnalla on 2020 syntynyt tytär. HesaÄijä aloitti tuotantonsa vuonna 2015 julkaisemalla kappaleen "KeskiHesa". Vuonna 2016 hän julkaisi Mäkin kanssa kappaleen "Terassilta lentoon". Kappaleesta tuli iso hitti ja se on myynyt suoratoistopalvelu Spotifyssä tuplaplatinaa ja Youtubessa kultaa. Vuonna 2017 HesaÄijä julkaisi kappaleet "Karhun kaato", "Sauna lämpee", "Väsyneempi ku ennen lomaa" ja "Huulet tötterölle". Näistä kaksi ensimmäistä menestyivät hyvin "Karhun kaato" myi kultaa ja "Sauna lämpee" myi platinaa. Vuonna 2018 HesaÄijä julkaisi singlet "Pakettimatka", "Kuha Ruotsi hävii" ja "Seksihelteet". Lisäksi artisti julkaisi albumin Gyl maar, joka ylitti platinarajan jo ennen julkaisuaan. Singleistä "Pakettimatka" ja "Seksihelteet" menestyivät - edellinen myi platinaa ja jälkimmäinen kultaa. Vuonna 2019 HesaÄijä julkaisi singlet "7300 päivää", "3kymppinen" ja "Baana auki". Musiikkiuransa lisäksi HesaÄijä on tunnettu amatöörikoomikkona, joka julkaisee Instagramissa ja Facebookissa sketsivideoita, joissa hän puhuu vahvaa Rauman murretta. Vuodesta 2018 HesaÄijä on laulanut englanniksi Forte Silence -nimisessä rock-yhtyeessä. Kleovoulou osallistuu Selviytyjät Suomi -tosi-tv-ohjelman yhdeksännelle tuotantokaudelle, jota esitetään Nelosella ja Ruudussa syksyllä 2024. == Diskografia == === Albumit === * Gyl maar (2018) === Singlet === * KeskiHesa (2015) * Terassilta lentoon feat. Mäkki (2016) * Karhun kaato (2017) * Sauna lämpee feat. Mäkki (2017) * Väsyneempi ku ennen lomaa (2017) * Huulet tötterölle feat. Janne Ordén (2017) * Pakettimatka (Yksi Totuus) feat. Seksikäs-Suklaa & Slim Mill (2018) * Kuha Ruotsi hävii feat. Eini (2018) * Seksihelteet (2018) *7300 päivää (Dj Oku Luukkainen) feat. Erika Vikman & Danny (2019) * 3kymppinen (2019) * Baana auki (2019) * Naamat (2020) *Hölkälle (Pasi ja Anssi) (2021) *Hyppääppä kyytiin (2022) === Musiikkivideot === * KeskiHesa (2015) * Pakettimatka (Yksi Totuus, mukana Seksikäs-Suklaa & Slim Mill, 2018) * No Self Control (Forte Silence, 2018) * Hugo bossi (mukana Mäkki, 2018) * 7300 päivää (Dj Oku Luukkainen, mukana Erika Vikman & Danny, 2019) * Unicorn (Forte Silence, 2019) *Hölkälle (Pasi ja Anssi, 2019) *Hyppääppä kyytiin (2022) === Lautauslista === Vuosi Single Listasijoitus Singlelista Latauslista 2015 KeskiHesa - 14. 2016 Terassilta lentoon (mukana Mäkki) 9. 3. 2017 Karhun kaato - 15. Sauna lämpee (mukana Mäkki) 16. 2. 2018 Pakettimatka (mukana Seksikäs-Suklaa & Slim Mill) 20. - Seksihelteet 18. \- 2019 7300 päivää (mukana Erika Vikman & Danny) 3. \- Vuosi Albumi Listasijoitus 2018 Gyl maar 9. == Lähteet == Luokka:Suomalaiset hip hop -artistit Luokka:Kyproslaiset henkilöt Luokka:Vuonna 1986 syntyneet Luokka:Elävät henkilöt
Riuttakarpeet

Riuttakarpeet (Parmelina) on karpeiden (Parmeliaceae) heimoon kuuluva jäkäläsuku, jonka lajeista Suomessa kasvavat ainakin nappikarve (P. pastillifera) ja riuttakarve (P. tiliacea). == Tuntomerkit == Riuttakarpeet ovat yksisoluisia jäkäliä. Halkaisijaltaan ne ovat noin 10 senttimetrin mittaisia. Ne ovat yleensä lehtimäisiä ja yläpinnaltaan harmaita tai vaaleanharmaita. Alapinnaltaan ne ovat mustia. Riuttakarpeiden juurtumahapsissa ei ole haaroja. Niiden liuskat ovat alle senttimetrin mittaisia ja niiden laidassa on pieniä hammasmaisia pykäliä tai ne ovat säännöttömästi liuskaisia. Jäkälätapit ja jäkälämurut ovat riuttakarpeilla yleisiä. Valehuokosia niillä ei ole. Kotelomaljat ovat niillä harvinaisia, mutta silloin kun niitä on, ovat ne väriltään ruskeita. Riuttakarpeiden kuromapullot ovat sekovarren sisällä. == Elintavat ja elinympäristö == Riuttakarpeiden fotobiontteina toimivat viherlevät. Ne ovat kivijäkäliä tai päällyskasveja. == Lähteet == == Aiheesta muualla == *Laji.fi: Riuttakarpeet (Parmelina) Luokka:Karpeet
Parupalli Phalgun

Shri Parupalli Srinagasiva Venkata Subbaraya Phalgun (s. 20. elokuuta 1977 Vijayawada, Andhra Pradesh) on intialainen karnaattista musiikkia esittävä lyömäsoittaja. Hän soittaa mridangamia ja kanjiraa.Parupalli S.N.S.V. Subbaraya Phalgun Sangeet Natak Akademi Phalgun syntyi sukuun, johon on kuulunut muitakin muusikoita, kuten laulaja Parupalli Ramakrishnayya Pantulu. Hän opiskeli ensin V. Balajin ja Radhakrishna Rajun, sitten jälkimmäisen pojan M. L. Rajun johdolla. Phalgun on kiertänyt kansainvälisesti, tehnyt opetustyötä ja voittanut muiden muassa All India Radion palkintoja.Parupalli S Phalgun Darbar Artists Vuonna 2009 hän sai Kanchi Kamakoti Peethamilta Asthana Vidwan -tittelin ja vuonna 2013 Sangeet Natak Akademin Ustad Bismillah Khan Yuva Puraskar -tunnustuksen. Phalgun on esiintynyt All India Radion lisäksi Doordarshanissa ja lukuisilla festivaaleilla, kuten Darbarissa, ja tehnyt monia levytyksiä. Hän on tehnyt esiintymisiä myös teatterinäytöksissä. Phalgun on työskennellyt vanhempana luennoitsijana Ghantasala Venkateswara Rao Government Music Collegessa Vijayawadassa. Hän on tehnyt yhteistyötä muiden muassa sitaristi Shahid Parvezin ja vuodesta 2002Parupalli Phalgun Constantinople.ca huilisti Shashank Subramanyamin kanssa. == Lähteet == Luokka:Intialaiset rumpalit Luokka:Vuonna 1977 syntyneet Luokka:Elävät henkilöt
Doidalsas

Doidalsas (, myös tai ; ) oli antiikin kreikkalainen kuvanveistäjä, joka edusti hellenististä kuvanveistoa. Hän oli kotoisin Bithyniasta ja toimi 200-luvun eaa. puolessa välissä. Doidalsaan nimi esiintyy useissa eri muodoissa. Bysanttilaisissa lähteissä esiintyy muotoa Daidalos, missä voi olla sekaannusta myyttisen Daidaloksen tai varhaisemman Daidalos Sikyonlaisen nimeen. Doidalsas edusti mahdollisesti Lysippoksen kuvanveistokoulukuntaa. Hänen arvellaan toimineen Bithynian kuninkaan Nikomedes I:n (279–255 eaa.) hovikuvanveistäjänä. Antiikin lähteiden mukaan Doidalsas teki muun muassa Nikomedeiassa olleen Zeus Stratioksen patsaan. Doidalsas tunnetaan erityisesti Kyykyssä oleva Afrodite -veistostyypin alullepanijana. Plinius vanhempi kertoo Nikomedeen tilanneen alkuperäisen veistoksen Doidalsaalta, koska ei kyennyt hankkimaan itselleen Knidoksen Afroditea. Tämä kertomus on kuitenkin kyseenalaistettu. Tyyppi oli suosittu roomalaisella kaudella, ja tunnetaan useana tuohon aikaan tehtynä kopiona sekä muun muassa rahojen kuvituksista.Plinius vanhempi: Naturalis historia 36.21. == Lähteet == == Aiheesta muualla == Luokka:Antiikin kreikkalaiset kuvanveistäjät
Fradmon

Fradmon (, ; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Argoksesta ja toimi ainakin noin vuosien 420–417 eaa. tienoilla. Fradmonin ajoitus tunnetaan Plinius vanhemmalta, joka sijoitti hänet yhdessä Polykleitoksen, Myronin, Pythagoraan ja Skopaan kanssa 90. olympiadille.Plinius vanhempi: Naturalis historia 34.8. Fradmon teki pronssiveistoksia. Hän osallistui Efesoksen Artemiin temppelin haavoittunutta amatsonia esittäneeseen veistoskilpailuun, johon osallistuivat myös Polykleitos, Feidias ja Kresilas. Hänen veistoksensa sijoittui kilpailussa viidenneksi. Haavoittunut amatsoni -veistosten Doria Panfili -tyypin on katsottu perustuvan hänen tulkintaansa, mutta tätä ei ole perusteltu erityisen hyvin. Fradmon teki myös Olympian kisojen ja Python kisojen voittajien patsaita, jotka oli sijoitettu Olympiaan ja Delfoihin. Pausanias mainitsee Fradmonin tehneen vuoden 420 eaa. Olympian kisojen poikien painin voittaja Amertaan patsaan.Pausanias: Kreikan kuvaus 6.8.1. Eräs Theodoridaan epigrammi mainitsee hänen tehneen 12 pronssilehmää, jotka oli omistettu Athene Itonian pyhäkölle Itonissa.Kreikkalainen antologia (Anth. Pal.) 9.743; Stefanos Byzantionlainen: Ethnika, . == Lähteet == Luokka:Antiikin kreikkalaiset kuvanveistäjät
Fyromakhos (415 eaa.)

Fyromakhos (, ), joskus virheellisesti Pyromakhos (, ), oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Ateenasta ja toimi noin vuoden 415 eaa. tienoilla. Fyromakhos oli kotoisin Kefisian demoksesta. Hän teki sekä marmori- että pronssiveistoksia. Fyromakhoksen nimi esiintyy Ateenasta vuonna 1835 löydetyssä piirtokirjoituksessa, jonka mukaan hän teki useita veistoksia Erekhtheionin eli uuden Athene Poliaan temppelin reliefifriiseihin. Plinius vanhemman mukaan hän teki myös veistosryhmän, joka esitti Alkibiadesta ajamassa nelivaljakolla. Plinius käyttää Fyromakhoksesta nimimuotoa Pyromakhos.Plinius vanhempi: Naturalis historia 34.8. Fyromakhosta ei tule (Pliniuksen tavoin) sekoittaa myöhempään, hellenistisen kauden kuvanveistäjä Pyromakhokseen. == Lähteet == Luokka:Antiikin kreikkalaiset kuvanveistäjät
Kalamis

Kalamis (, ; 400-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän toimi noin vuosina 467–429 eaa. Kalamiin kotipaikkaa ei mainita antiikin lähteissä. Hänen ajoituksensa voidaan päätellä kahdesta hänen työstään. Hänen tiedetään tehneen osan hevosvaljakkopatsaasta, jonka Onatas teki Deinomeneen Hieronin pojan tilauksesta vuoden 467 eaa. tienoilla kunnioittamaan Hieronin voittoa Olympian kisoissa.Pausanias: Kreikan kuvaus 6.12.1, 8.42.4. Kalamis teki myös Apollon Aleksikakoksen patsaan, jonka sanottiin päättäneen Ateenassa raivonneen kulkutaudin, mikä ajoittuu vuoteen 429 eaa.Pausanias: Kreikan kuvaus 1.3.3. Kalamis oli ahkera ja monipuolinen taiteilija, ja teki veistoksia niin pronssista, kivestä, kullasta kuin norsunluustakin. Hän toimi myös metallinpakottajana.Plinius: Naturalis historia 33.12.15, 36.4.3. Pronssisen Apollon Aleksikakoksen lisäksi Kalamis teki myös marmorisen Apollonin patsaan, joka oli roomalaisella ajalla Serviliuksen puutarhoissa Roomassa,Plinius: Naturalis historia 36.4, 5. sekä pronssisen Apollonin patsaan, jonka Marcus Lucullus toi Roomaan Apolloniasta.Strabon: Geografia 7.319. Myöhempinä kopioina tunnetun Apollon Omfalos -tyypin alkuperäisveistoksena pidetään jotakin Kalamiin Apollonia. Kalamiin muiksi veistoksiksi mainitaan muun muassa kullasta ja norsunluusta tehty parraton Asklepios, Pindaroksen tilaama Zeus Ammon, Dionysos, Afrodite ja Alkmene sekä Sosandra, mikä oli jonkun jumalattaren, yleisimmin tulkittuna Afroditen, epiteetti. Jumalten ja ihmisten lisäksi hän teki myös eläimiä esittäneitä veistoksia. Erityisesti kiitettiin hänen hevosveistoksiaan.Plinius vanhempi: Naturalis historia 34.8.19. == Lähteet == == Aiheesta muualla == Luokka:Antiikin kreikkalaiset kuvanveistäjät
Culex omani

Culex omani on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Belkin vuonna 1962. Sillä ei ole alalajeja. == Lähteet == Luokka:Hyttyset
The Marriage of Heaven and Hell Part II

The Marriage of Heaven and Hell Part II on Virgin Steelein seitsemäs studioalbumi, joka julkaistiin 1996. == Kappaleet == # # # # # # # # # # # # # == Kokoonpano == * David DeFeis – laulu, kosketinsoitin * Ed Pursino – kitara * Rob DeMartino – basso * Joey Ayvazian – rummut kappaleissa 1, 2, 3, 4, 11, 12 * Frank Gilchriest – rummut kappaleissa 5, 6, 7, 8, 9, 10 * Frank Zummo – rummut kappaleessa 13 == Aiheesta muualla == * * Luokka:Vuoden 1996 albumit Luokka:Virgin Steelen albumit
Kanakhos

Kanakhos (, ) voi viitata seuraaviin antiikin kreikkalaisiin henkilöihin: * Kanakhos vanhempi (500-luku eaa.), kuvanveistäjä * Kanakhos nuorempi (toimi n. 400 eaa.), kuvanveistäjä
Johann Georg Fischer

Johann Georg Fischer (1816–1897) oli saksalainen runoilija ja näytelmäkirjailija. Hän on julkaissut runokokoelmat Gedichte (1854), Den Deutschen Frauen (1869), Aus frischer Luft (1872), Neue Lieder (1876), Auf dem Heimweg (1891) ja Mit achtzig Jahren (1896), joissa ilmenee syvätunteinen lyyrikko ja muodon mestari, yhtä onnistunut humorististen kuin vakavien aiheiden käsittelyssä. Lisäksi hän on julkaissut näytelmät, Saul (1862), Friedrich II von Hohenstaufen (1863), Florian Geyer (1866) ja Kaiser Maximilian von Mexiko (1868). Fischerille pystytettiin 1900 Stuttgartiin pronssinen kuvapatsas.Fischer, Johann Georg von, Tietosanakirja osa 2, Tietosanakirja Osakeyhtiö 1909 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1816 syntyneet Luokka:Vuonna 1897 kuolleet
Kora Sikyonlainen

Kora Sikyonlainen (, ), joissakin versioissa Kallirrhoe (, ), oli antiikin kreikkalainen savenvalaja ja kuvanveistäjä Butadeen tytär, joka esitettiin antiikissa piirustustaiteen keksijänä. Hän oli kotoisin Sikyonista ja toimi Korintissa, ja hänet on sijoitettu arkaaiselle kaudelle noin vuoteen 650 eaa. Butadeesta ja Korasta kerrottiin myyttiä tai tarua, jolla antiikin aikana selitettiin piirustuksen, maalauksen tai kuvanveiston syntyä. Myyttiä on kuvattu eri versioin ja tavoin eri aikoina, ja sen nimeksi mainitaan esimerkiksi ”Kuvaamataiteen alkuperä”, ”Maalaustaiteen alkuperä” tai ”Piirustuksen alkuperä”. Antiikista se tunnetaan parhaiten Plinius vanhemman kertomana.Plinius vanhempi: Naturalis historia 35.12. Tarun mukaan Kora oli rakastunut isänsä Butadeen oppipoikaan. Kun rakastetun oli tarkoitus päättää opiskelunsa ja lähteä pois, Kora piirsi hänen kasvojensa varjon ääriviivan seinälle. Valon lähteenä oli eri versioissa kynttilä, lamppu tai aurinko. Butades teki piirustuksesta reliefin ja poltti sen kovaksi keramiikkauunissa. Näin tytär saattoi säilyttää kuvan rakastetustaan. Reliefi oli tallessa nymfaionissa Korintissa aina siihen saakka, kunnes Mummius tuhosi kaupungin. == Lähteet == Luokka:Antiikin kreikkalaiset taidemaalarit
Mikon

Mikon (, ) voi viitata seuraaviin: * Mikon Ateenalainen (toimi n. 460 eaa.), kuvanveistäjä ja taidemaalari * Mikon nuorempi, taidemaalari * Mikon Syrakusalainen (toimi n. 215 eaa.), kuvanveistäjä * NEG Micon, tuulivoimaloita valmistanut tanskalainen yritys == Lähteet ==
The House of Atreus Act II

The House of Atreus Act II on Virgin Steelein kymmenes studioalbumi, joka julkaistiin 16. lokakuuta 2000. == Kappaleet == === CD 1 === # # # # # # # # # # === CD 2 === # # By the Gods Suite ## * ## ## ## The Legends Suite ## * ## ## # * # # == Kokoonpano == * David DeFeis – laulu, kosketinsoitin * Ed Pursino – kitara, basso * Frank Gilchriest – rummut == Aiheesta muualla == * * Luokka:Vuoden 2000 albumit Luokka:Virgin Steelen albumit
Floydin kolmio

Floydin kolmio on lukukolmio, jossa on luonnollisia lukuja ykkösestä ylöspäin. Lukujen määrä ensimmäisellä rivillä on yksi ja se kasvaa aina yhdellä, kun kolmiossa mennään alaspäin. Ensimmäisellä rivillä on luku 1, toisella rivillä 2 ja 3, kolmannella rivillä 4, 5 ja 6 jne., eli luku kasvaa aina yhdellä. == Lähteet == * C Program to print Floyd’s triangle – GeeksforGeeks Luokka:Matematiikka
Arthur Fitger

Arthur Heinrich Wilhelm Fitger (1840–1909)Fitger, Arthur Heinrich Wilhelm, Deutsche Biographie, viitattu 25.3.2020 oli saksalainen taidemaalari ja runoilija. Hänen maalauksensa ovat etupäässä dekoratiivista ja monumentaalista laatua ja aiheiltaan fantastisia. Hänen näytelmistään tunnetuimpia ovat Adalbert von Bremen (1873), Die Hexe (1878), Die Rosen von Tyburn (1888) ja San Marcos Tochter (1902). Näitä etevämmät ovat hänen raikassäveleiset lyyriset runonsa. Lyyrisistä runokokoelmista ovat merkittäviä Fahrendes Volk (1894), Winternächte (1887) ja Requiem æternam dona ei (1894).Fitger, Artur, Tietosanakirja osa 2, palsta 1101, Tietosanakirja Osakeyhtiö 1909 == Lähteet == ==Aiheesta muualla== Luokka:Saksalaiset kirjailijat Luokka:Saksalaiset taidemaalarit Luokka:Vuonna 1840 syntyneet Luokka:Vuonna 1909 kuolleet
John Hartwall

John Herrick Hartwall (4. maaliskuuta 1945 Helsinki – 24. maaliskuuta 2020 Espoo) oli suomalainen yritysjohtaja, logistiikka-alan metalliteollisuusyrityksen K. Hartwall Oy Ab:n hallituksen jäsen ja aikaisempi toimitusjohtaja vuosina 1986–2009. Hänen kaudellaan yrityksen toiminta laajeni eri puolille maailmaa ja osa tuotannosta siirrettiin Kiinaan.Vem och vad 2010, s. 219. Helsingfors 2010. ISBN 978-951-50-2002-4 John Hartwall kuului Hartwallin vauraaseen yrittäjäsukuun. Hänen isänsä oli teollisuusneuvos Kay Hartwall, ja hänen veljensä on diplomiekonomi Erik Hartwall. K. Hartwallin nykyinen toimitusjohtaja on John Hartwallin poika Jerker Hartwall (s. 1970). Hartwall asui Sipoossa ja perusti K. Hartwall Oy:n entisiin tiloihin muun muassa taidegallerian Gumbostrand Konst & Form, jonka toimintaa hän kehitti myös jäätyään eläkkeelle. John Hartwall kuoli koronaviruksen aiheuttaman lyhyen mutta aggressiivisen sairauden jälkeen maaliskuussa 2020Yksi koronaan kuollut suomalainen on 75-vuotias yritysjohtaja. Ilta-Sanomat 25.3.2020. yhtenä ensimmäisistä suomalaisuhreista. Jerker Hartwall kertoi myöhemmin julkisuuteen, että John Hartwall oli saanut koronavirustartunnan Sipoossa 6. maaliskuuta 2020 pidetyillä syntymäpäiväjuhlillaan. Jerkerin mukaan noin joka kymmenes 70 juhlavieraasta sai Hartwallin lisäksi tartunnan. Helsingin Sanomien mukaan tartuntaketjun takia Sipoo oli jonkin aikaa ”väkilukuun suhteutettuna Suomen koronavirustartuntojen keskus”. == Lähteet == Luokka:Vuonna 1945 syntyneet Luokka:Vuonna 2020 kuolleet Luokka:Suomalaiset yritysjohtajat
Ramon Dekkers

Ramon Dekkers (4. syyskuuta 1969 Breda – 27. helmikuuta 2013 Breda) oli hollantilainen potkunyrkkeilijä. Hän oli kahdeksankertainen maailmanmestari Muay Thai / potkunyrkkeilyssä. Hän oli Thaimaan tunnetuin ei-thai-taistelija 1990-luvulla. Hän oli myös ensimmäinen taistelija, joka sai "Muay Thai Foreign Fighter Of The Year" -palkinnon Thaimaassa. ==Lähteet== Luokka:Alankomaalaiset potkunyrkkeilijät Luokka:Vuonna 1969 syntyneet Luokka:Vuonna 2013 kuolleet
Thea Musgrave

Thea Musgrave CBE (s. 27. toukokuuta 1928 Edinburgh, Skotlanti) on brittiläissyntyinen, vuodesta 1972 Yhdysvalloissa asunut säveltäjä. Hänet tunnetaan parhaiten konsertoistaan, oopperoistaan, kuoroteoksistaan ja kamarimusiikistaan.Thea Musgrave Britannica Musgrave opiskeli Edinburghin yliopistossa ja sai vuonna 1950 musiikin kandidaatin arvon. Vuosina 1950–1954 hän suoritti lisää opintoja Pariisissa enimmäkseen Nadia Boulangerin johdolla. Vuonna 1953 ensimmäinen Musgravelta tilattu teos, Suite o' Bairnsangs (lauluäänelle ja pianolle) esitettiin Braemarissa, Skotlannissa, ja seuraavana vuonna Skotlannin BBC:llä esitettiin hänen teoksensa Cantata for a Summer's Day. Nämä ja muut varhaiset teokset olivat enimmäkseen diatonisia; myöhemmin hän alkoi hyödyntää kromatiikkaa ja sittemmin sarjallisuutta. Tyylin uudistuminen näkyi jo 1950-Luvun loppupuolen teoksissa, kuten pianosonaatissa (1956) ja jousikvartetossa (1958). Musgrave jatkoi kamari- ja vokaalimusiikkiteosten säveltämistä 1960-luvulla, mutta siirtyi myös suurimuotoisempaan ilmaisuun; vuonna 1967 kantaesitettiin hänen kolminäytöksinen oopperansa The Decision. Hänen myöhempiä oopperoitaan ovat olleet The Voice of Ariadne (1974), Harriet, the Woman Called Moses (1984), Simón Bolívar (1993) ja Potalba (2003). Monet oopperoista on kantaesitetty Virginian oopperassa. Musgrave on säveltänyt myös baletteja, joihin ovat kuuluneet Beauty and the Beast (1969) ja Orfeo (1975). Konserttiteoksiin kuuluvat esimerkiksi konsertot klarinetille (1968) ja käyrätorvelle (1971). Monissa Musgraven teoksissa 1970–1980-luvuilta on hyödynnetty elektronisesti tuotettuja ääniä. Musgrave on johtanut monien orkesteriteostensa esityksiä Skotlannissa ja Yhdysvalloissa. Hän työskenteli New Yorkin kaupunginyliopistossa vuosina 1987–2002. Hän sai vuonna 2002 Brittiläisen imperiumin ritarikunnan komentajan arvon. Hänelle myönnettiin myös vuoden 2017 The Queen's Medal for Music.Thea Musgrave Receives The Queen's Medal for Music Music Sales Classical == Lähteet == == Aiheesta muualla == * Viralliset sivut Luokka:Brittiläiset säveltäjät Luokka:Yhdysvaltalaiset säveltäjät Luokka:Oopperasäveltäjät Luokka:Vuonna 1928 syntyneet Luokka:Elävät henkilöt
Kokkola (Salo)

Kokkola on maarekisterikylä Salossa. Kokkolan kyläalue sijaitsee kahdessa osassa Pettilän länsipuolella. Kokkolan kantatila on purettu ja historiallisen kylätontin läpi kulkee nykyään Pettiläntie. Alueen kylärakenne on hävinnyt, mutta Kokkola on jäänyt maarekisteriin omana kylänään. Varsinainen kyläalue sijaitsee Vähäjoen latvahaaran Myllyojan varrella. Sen läpi kulkevan Pettiläntien varrella on hieman asutusta. Toinen Kokkolan kyläalue on hieman etelämpänä olevaa metsää, jonka reunalla on kaksi taloa. ==Lähteet== Luokka:Uskelan kylät
Asobo Studio

Asobo Studio on ranskalainen pelitalo, joka perustettiin vuonna 2002. Pelitalo on kehittänyt 17 videopeliä ja muun muassa videopelejä Pixarin elokuvista Rottatouille, WALL-E, Up – kohti korkeuksia sekä Toy Story 3. == Pelit == Vuosi Peli Julkaisija Alusta(t) PS2 Xbox Win Mac NGC PSP Wii X360 PS3 PS4 XOne NS PS5 XSX 2003 Super Farm Ignition Entertainment 2004 Sitting Ducks LSP 2004 The Mummy: The Animated Series HIP Interactive 2005 Nemesis Strike 2006 Garfield: A Tail of Two Kitties The Game Factory 2007 Rottatouille THQ 2008 WALL-E 2009 Fuel Codemasters 2009 Up THQ 2010 Racket Sports Party Ubisoft 2010 Toy Story 3: The Video Game Disney Interactive Studios 2010 Racket Sports Ubisoft 2012 Kinect Rush: A Disney-Pixar Adventure Microsoft Studios 2014 The Crew Ubisoft 2014 Monopoly Plus 2016 Fragments – HoloLens Microsoft Studios 2016 Young Conker – HoloLens 2016 ReCore 2017 Kinect: Disneyland Adventures 2017 Zoo Tycoon 2018 The Crew 2 Ubisoft 2019 A Plague Tale: Innocence Focus Home Interactive 2020 Microsoft Flight Simulator Xbox Game Studios 2022 A Plague Tale: Requiem Focus Entertainment 2024 Microsoft Flight Simulator 2024 Xbox Game Studios == Lähteet == == Aiheesta muualla == * Asobo Studion viralliset kotisivut Luokka:Ranskalaiset videopeliyritykset
RAM-levy

RAM-levy (RAM-asema, RAM disk, RAM drive) on tietokoneen muistiin luotu levyosio, joka käyttää osan haihtuvasta RAM-muistista. Käyttöjärjestelmä käyttää RAM-levyä muun massamuistin tavoin. RAM-levyn etu on sen nopeus ja haittana sisällön haihtuminen virran katkaisussa. Tuki on mukana useissa käyttöjärjestelmissä kuten AmigaOShttps://wiki.amigaos.net/wiki/AmigaOS_Manual:_Workbench_Basic_Operationshttp://www.gregdonner.org/workbench/wb_13.html, FreeBSDhttps://www.freebsd.org/cgi/man.cgi?query=md&sektion;=4, Linuxhttps://www.jamescoyle.net/how-to/943-create-a-ram-disk-in-linux ja Mac OS Xhttps://apple.fandom.com/wiki/RAM_disk#Creating_a_RAM_disk. Linux tukee myös RAM-levyn pakkausta läpinäkyvästi.https://www.kernel.org/doc/html/v5.9/admin- guide/blockdev/zram.html Joihinkin käyttöjärjestelmiin saa tuen erillisen lisäohjelmiston avulla kuten Windowsiin. == Lähteet == Luokka:Tietotekniikka
Yleisurheilun Euroopan-mestaruuskilpailut 2020

Yleisurheilun Euroopan-mestaruuskilpailut 2020 oli tarkoitus järjestää 26.–30. elokuuta 2020 Pariisissa, Ranskassa. Ne olisivat olleet järjestyksessään 25:nnet yleisurheilun Euroopan-mestaruuskilpailut. Kilpailupaikkana olisi ollut Stade Charléty. Euroopan yleisurheiluliitto vahvisti Pariisin kisojen järjestäjäksi huhtikuussa 2017. 23\. huhtikuuta 2020 ilmoitettiin, että kisat perutaan kokonaan koronaviruspandemian vuoksi, eikä niitä siirretä eteenpäin. == Lähteet == 2020 Luokka:Vuoden 2020 yleisurheilu Luokka:Ranskan yleisurheilu Luokka:Pariisin urheilutapahtumat Luokka:Peruutetut urheilutapahtumat
Jokisalava

Jokisalava (Salix × fragilis, syn. Salix × rubens) on valkosalavan (Salix alba) ja silosalavan (Salix euxina) välinen risteymä. Se on yleisilmeeltään leveälatvuksinen puu, jonka korkeus voi vaihdella 6–18 metrin välillä. Jokisalava on kaksikotinen eli sillä on hede- ja emikukat eri puuyksilöissä. Jokisalavaa käytetään koristekasvina, ja sitä on kehitetty edelleen risteyttämällä sitä uudelleen kantalajiensa sekä niiden risteymien kanssa. Näin on saatu luotua monia erilaisia ja alkuperältään vaihtelevia risteymiä, mikä näkyy myös jokisalavan ulkonäön ja kestävyyden vaihteluna. == Taksonomia == Carl von Linné kuvasi lajin Salix fragilis vuonna 1753. Samaa nimeä käytettiin pitkään sekä risteymälajista että sen toisesta kantalajista. Vasta vuonna 2009 kantalajille annettiin tieteellinen nimi, Salix euxina, minkä jälkeen risteymälajia on kutsuttu nimellä Salix × fragilis. Suomen Lajitietokeskus kutsuu nykyään kantalajia nimellä silosalava ja risteymälajia nimellä jokisalava. Euroopassa sekä silo- että jokisalava kasvavat vakiintuneina, mutta jokisalava on huomattavasti yleisempi: arviolta vain kymmenesosa aiemmin Salix fragilis -nimellä tunnetuista pajuista on silosalavia. Molekyylianalyysien perusteella Linnén Ruotsista keräämä Salix fragilis -lajin holotyyppi on lajiltaan jokisalava. Jokisalavasta on kaksi eri muotoa: kujasalava (Salix × fragilis f. fragilis) ja keltasalava (Salix × fragilis f. vitellina).Tuhkanen, Eeva-Maria & Sinkkonen, Aki: Pajut viherrakentamisessa. Teoksessa Aiemmin kujasalava-nimeä käytettiin koko Salix × fragilis -risteymälajista. == Levinneisyys == Jokisalavaa esiintyy luonnostaan Turkissa. Se on kuitenkin vakiintunut vieraslaji ympäri Eurooppaa, Aasiaa, Afrikkaa sekä Pohjois- ja Etelä-Amerikkaa. Australiassa ja Uudessa- Seelannissa sen katsotaan olevan haitallinen vieraslaji. Syy jokisalavan laajalle levinneisyydelle on se, että sitä on istutettu laajalti eroosion hallintaan, uudelleenmetsitykseen, poltto- ja rakennuspuuksi sekä pölyttäjien ravinnoksi. == Lähteet == * Mustila Arboretum: Salix × fragilis === Viitteet === Luokka:Pajut Luokka:Risteymät Luokka:Puut
Paradise Lostin diskografia

Paradise Lost on brittiläinen metalliyhtye, joka perustettiin Halifaxissa, Englannissa vuonna 1988. Yhtyettä pidetään goottimetallin pioneerina, ja yhtyeestä on tehty Diran Noubarin ohjaama dokumenttielokuva Over the Madness (2007), joka käsittelee Paradise Lostin vaikutusta goottimetalligenreen. Dokumentin mukaan yhtye on myynyt maailmanlaajuisesti yli kaksi miljoonaa albumia. ==Albumit== * * * * * * * * * * * * * * * Kaaoszine: Paradise Lost julkaisee uuden Medusa albuminsa kesällä * ==Livealbumit== * * * * * * * ==Kokoelmat== * * * * * == EP:t == * As I Die (1993) * Gothic EP (1994) == Singlet == * Frozen Illusion (1989) * In Dub (1990) * As I Die (1993) * Seals the Sense (1994) * The Last Time (1995) * Forever Failure (1995) * True Belief ’97 (1997) * Say Just Words (1997) * One Second (1997) * Permanent Solution (1999) * So Much Is Lost (1999) * Fader (2001) * Mouth (2001) * Erased (2002) * Forever After (2005) * The Enemy (2007) * Crucify (2012) == DVD/VHS- julkaisut == * Live Death (1990, VHS/DVD) * Harmony Breaks (1994, VHS) * One Second Live (1999, VHS) * Evolve (2002, DVD) * Over the Madness (2007, DVD) * The Anatomy of Melancholy (2008, DVD) * Draconian Times MMXI (2011, DVD) == Demot == * :# * Demo sisälsi treeninauhaversion Morbid Existence -kappaleesta. * :# :# :# * :# :# :# * :# :# :# :# :# :# :# == Musiikkivideot == Vuosi Kappale Ohjaaja(t) 1992 "Pity the Sadness" "As I Die" James Engwell 1993 "Widow" "True Belief" "Embers Fire" David Barnard 1995 "The Last Time" Jan Russel "Forever Failure" 1997 "Say Just Words" "One Second" 1999 "So Much is Lost" Marcus Nispel "Permanent Solution" 2001 "Mouth" Thomas Job "Fader" 2002 "Erased" Stefan Klotz 2005 "Forever After" Volker Hannwacker 2007 "The Enemy" Edward 209 "Praise Lamented Shade" Dash Productions 2009 "Faith Divides Us – Death Unites Us" Nathan T Heys "The Rise Of Denial" Nigel Crane 2012 "Honesty in Death" Matt Green "Fear of Impending Hell" Steve Edmondson 2015 "Beneath Broken Earth" Ash Pears 2016 "Victim of the Past" (livevideo) 2017 "Blood and Chaos" Ash Pears 2020 "Fall from Grace" == Lähteet == Luokka:Diskografiat
Lumimaasara

Lumimaasara (Carex rufina) on sarakasvien (Cyperaceae) heimoon kuuluva kasvilaji. Se on monivuotinen ja tavallisesti hyvin pienikokoinen saralaji. Lumimaasara muistuttaa paljolti pienikokoista tunturisaraa (Carex bigelowii), mutta lajit ovat erotettavissa toisistaan kukintojen sekä pullakoiden ulkonäön perusteella. Lumimaasara muistuttaa jonkin verran myös kerosaraa (Carex norvegica), mutta siitä lumimaasara on erotettavissa muun muassa emikukkien luottien lukumäärän, tähkäsuomujen ulkonäön sekä lehtien pituuden perusteella. Lumimaasara on kasvutavaltaan maanmyötäinen tai koheneva ja sen varret ovat tavallisesti vain noin 5 cm pitkiä. Varret ovat rentoja sekä kaartuvia ja kasvavat pieninä mättäinä. Lehtien tyvitupet ovat kalvaanruskeita. Lehdet ovat vaaleanvihreitä ja suunnilleen samanpituisia kuin varretkin. Lumimaasara on yhtäläistähkäinen saralaji ja sen kukinto koostuu 2–4 tähkästä, jotka sijaitsevat tiiviisti yhdessä varren kärjessä. Tähkät ovat lyhyitä ja hedekukat sijaitsevat ylimmän tähkän tyvellä. Tähkäsuomut ovat violetinmustia ja niissä on vaalea keskisuoni. Pullakot ovat vaaleanvihreitä, mutta yleensä tummakärkisiä ja niissä on lyhyt suuota. Emikukat ovat kaksiluottisia. Lumimaasara kasvaa märillä lumenviipymäpaikoilla. Lumimaasaraa kasvaa Skandien vuoristossa, Islannissa sekä Grönlannin rannikoilla. Lumimaasaraa ei kasva Suomessa. Lumimaasaran tieteellinen lajinimi (rufina) tulee latinan sanasta rufinus (suom. mustanpunainen) ja viittaa yleensä tummakärkisten pullakoiden väriin. == Lähteet == == Aiheesta muualla == *ITIS: Carex rufina *United States Department of Agriculture (USDA): Carex rufina *Flora of North America: Carex rufina Luokka:Sarat
Buzz (Ryanair)

Buzz on Ryanairin puolalainen tytäryhtiö. Sen kotipaikka on Varsova. Ryanair hankki Buzz-brändin alkujaan KLM:n perustamalta, vuosina 2000–2004 toimineelta samannimiseltä yhtiöltä, jonka se hetken aikaa myös omisti. == Historia == Ryanair tiedotti suunnitelmistaan perustaa tytäryhtiö Puolaan vuonna 2017. Se hankki puolalaisen lentotoimiluvan alkuvuonna 2018, ja uusi tytäryhtiö Ryanair Sun aloitti lennot kesäkaudella 2018. Ryanair Sun oli alun perin tilauslentoyhtiö, joka tarjosi pääasiassa lentoja lomakohteisiin puolalaisille matkanjärjestäjille. Vuoden 2018 loppupuolella Ryanair ilmoitti kuitenkin lakkauttavansa omat solmukohtansa Puolassa ja siirtävänsä niistä lennetyt reitit Ryanair Sunille, joka alkoi lentää niitä emoyhtiön puolesta. Ryanair ilmoitti maaliskuussa 2019 vaihtavansa Ryanair Sunin nimeksi Buzz saman vuoden syksyllä. Samalla Buzz sai omat puolalaisille asiakkaille suunnatut verkkosivunsa, joiden kautta voi varata myös muita Ryanairin lentoja. == Laivasto == Buzzin laivasto maaliskuussa 2023. Buzzin laivasto Lentokone Toiminnassa Tilaukset Matkustajat Huomautukset Boeing 737-800 46 – 189 Boeing 737 MAX 200 13 – 197 Yhteensä 59 – == Lähteet == Luokka:Ryanair Luokka:Puolalaiset lentoyhtiöt
Friedrich Wilhelm Foerster

Friedrich Wilhelm (Fr. W.) Foerster (1869–1966Foerster, Friedrich Wilhelm, Deutsche Biographie, viitattu 26.3.2020 ) oli saksalainen kasvatusopillinen kirjailija, yksityisdosentti Zürichin yliopistossa. Hän tuli tunnetuksi siveyskasvatusoppia käsittelevistä teoksistaan, joista Jugendlehre oli laajin ja perusteellisin. Useita hänen kirjojaan on suomennettu.Foerster, Friedrich Wilhelm, Tietosanakirja osa 2, palsta 1132, Tietosanakirja-osakeyhtiö 1909 ==Suomennetut julkaisut== * Osaatko elää?: kirja pojille ja tytöille, suomentanut Rope Kojonen, Porvoo: WSOY 1907 * Kotitalous ja elämänihanteet, suomentanut Hilma Suomalainen, Porvoo: WSOY 1908 * Koulu ja luonteenkasvatus, suomentanut Oskari Mantere, Porvoo: WSOY 1909 * Elämän ohjeita: kirja nuorille ihmisille, Porvoo: WSOY 1910 * Sukuelämän siveys- ja kasvatusoppi: vakavia sanoja "Uudenaikaisille", suom. Rope Kojonen, Porvoo: WSOY 1912 * Kunnon kansalainen: kansalaiskasvatuksesta, suom. Väinö Kivilinna, Porvoo: WSOY 1912 * Nuorison kasvatus: kirja vanhemmille, opettajille ja papeille, suomentanut Oskari Mantere, Porvoo: WSOY 1913-1915. * Kristinusko ja luokkataistelu: näkökohtia ja herätteitä sosiaaliseen työhön ja luokkienvälisen yhteisymmärryksen aikaansaamiseen, suom. Aapeli E. Jokipii. Porvoo: WSOY 1925 * Kasvatus ja itsekasvatus: yleisiä näkökohtia vanhemmille ja opettajille, sielunpaimenille ja nuorisonhuoltajille, suom. A. A. Koskenjaakko Porvoo : WSOY 1921. Sarja: Sivistys ja tiede, 20. * Valtiollinen siveys- ja kasvatusoppi, suomentanut Iisakki Laati, Porvoo: WSOY 1922 * Kristus ja inhimillinen elämä, suom. Hellin Mustala. Porvoo : WSOY 1923. == Lähteet == Luokka:Saksalaiset kasvatustieteilijät Luokka:Saksalaiset tietokirjailijat Luokka:Vuonna 1869 syntyneet Luokka:Vuonna 1966 kuolleet
Ruusulevä

Ruusulevä (Callithamnion roseum) on Callithamniaceae-heimoon kuuluva merivesissä elävä punalevälaji. Ruusulevän koko on tavallisesti yhdestä viiteen senttimetriä. Se on punainen ja muodostaa tupsuja. Suomen ympäristössä sitä tavataan melko harvinaisena Itämeren eteläosasta aina Suomenlahteen ja Merenkurkkuun asti ja luokitellaan alueellisesti silmälläpidettäväksi lajiksi. Laji suosii melko avoimia kivisiä kasvualustoja, jotka ovat yli viiden metrin syvyydessä vedenpinnasta. Se voi myös kasvaa muiden levien päällä. Ruusulevä on yksineuvoinen. == Lähteet == Luokka:Punalevät
Deeeep.io

Deeeep.io on vuonna 2016 julkaistu videopeli, jonka ideana on evoluutio. Sen kehitti argentiinalainen Federico Mouse. Tarkoituksena on kehittää eläin ensimmäisestä muodosta viimeiseen (kymmenenteen). Kaikki muodot ovat vedessä tai sen läheisyydessä eläviä eläimiä. == Lähteet == Luokka:Windows-pelit Luokka:Selainpelit Luokka:Ilmaispelit